…. (sz.) napirend

**E L Ő T E R J E S Z T É S**

# a Képviselő-testület 2023. február 28-i rendes ülésre

**Tárgy:** A Főváros Szolidaritási Alap 2022 pályázaton való részvétel főpályázóként

**Készítette:**  ……………………………..

Szabó-Bartha Nikolett titkársági koordinátor

**Egyeztetve**: ………………………………

Kovács Márton alpolgármester s.k.

………………………………

dr. Varga Előd Bendegúz

 ……………………………….

 Annus Béláné gazdasági igazgató

**Látta:** ………………………………….

dr. Szalai Tibor jegyző

 …………………………………

 dr. Silye Tamás jegyzői igazgató

A napirend tárgyalása zárt ülést nem igényel!

**Tisztelt Képviselő-testület!**

A Fővárosi Közgyűlés a 1749/2021.(XII.15.) Főv. Kgy. határozattal döntött a Fővárosi Szolidaritási Alap létrehozásáról, és az 596/2022.(VI.29.) számú Főv. Kgy. határozattal megállapította a Szolidaritási Alap terhére nyújtható forrást, a támogatás alapelveit, a támogatás célját és alapvető szabályait.

A pályázat pénzügyi forrását Budapest Főváros Önkormányzata biztosítja, a pályázat kiírója pedig a Fővárosi Szociális Közalapítvány.

A rendelkezésre álló keretösszeg összesen 300 millió Ft, amelyet Budapest Főváros Önkormányzata és a Fővárosi Szociális Közalapítvány között létrejött támogatási szerződés rögzít (FPH144/2764-7/2022).

A pályázat célja a budapesti lakosság szociális biztonságának megerősítése, a felmerülő problémák enyhítése, a jóléti rendszer fejlesztéshez és bővítéséhez való hozzájárulás. A támogatás általános célja a jóléti intézményrendszer problémáinak és területi egyenlőtlenségeinek enyhítése, az ellátási hiányok csökkentése, valamint új, innovatív, hiánypótló szolgáltatások és programok kialakítása, további célja a támogatott fejlesztések beépüljenek a helyi jóléti intézményrendszerbe.

A pályázat keretein belül az alábbi öt célhoz kapcsolódó projekttel lehet pályázni:

1. Lakhatási válsághelyzetek kezelése
2. Akadálymentesítés
3. Párkapcsolati és családon belüli erőszak megelőzése, az áldozatok védelme és támogatása
4. Közösségi ellátások fejlesztése
5. Fogyatékos, pszichiátriai vagy szenvedélybeteg személyek részére biztosított támogatott lakhatás szolgáltatás fejlesztése

A pályázat alapján nyújtott támogatás formája vissza nem térítendő támogatás, a pályázat megvalósításhoz legfeljebb 80 millió forint támogatás nyerhető el. A jelen támogatás a fővárosi kerületi önkormányzat részére a projekt teljes költségének 60%-át finanszírozza, az önkormányzatoknak a projekt teljes költségének 40%-át önrészként kell biztosítaniuk.

A pályázati felhívásban megfogalmazott cél a párkapcsolati és családon belüli erőszak megelőzése, az áldozatok védelme és támogatása, melyhez Budapest Főváros II. Kerületi Önkormányzat szeretne hozzájárulni. A tervezett projekt magvalósítása során Budapest Főváros II. Kerületi Önkormányzat a tulajdonában álló két lakás teljes körű felújításával, berendezésével és szociális szolgáltatások biztosításával kívánja támogatni az érintett családokat.

A projekt megvalósítása során két civil szervezettel kívánunk együttműködni, az Utcáról Lakásba! Egyesülettel és a Nők a Nőkért Együtt az Erőszak Ellen Egyesülettel. A projekt megvalósítása során felújítani kívánt ingatlanok a 1023 Budapest, Frankel Leó út 36. fszt. 3. HRSZ: 14494/1, valamint a 1026 Budapest, Torockó köz 4. alagsor 2.; HRSZ: 11514/13/B/6. Annak érdekében, hogy a lakhatás körülményei és feltételei adottak legyen, úgy az ingatlanok felújítása mellett, az ingatlanok felszerelése, és berendezése is részét képezi a projektnek.

A bántalmazottaknak átfogó támogatásra és segítségnyújtásra van szükségük, így a projekt tervezett időtartama alatt 1-1 fő szociális munkás folyamatos támogatását kívánjuk biztosítani, aki kellő tapasztalattal és szakértelemmel rendelkezik a nők, valamint családok támogatásában.

A projekt tervezett megvalósítási időszaka 2023. április 1. - 2024. március 31.

A projekt tervezett fenntartási ideje 60 hónap.

**A projekt megvalósításának tervezett teljes költsége: 44.488.000 Ft**

**Támogatott projekt költség (60%): 26.692.800 Ft**

**Önrész költsége (40%): 17.795.200 Ft**

**H a t á r o z a t i j a v a s l a t o k**

1. A Képviselő-testület úgy dönt, hogy a Budapest Főváros II. Kerületi Önkormányzat a Főváros Szolidaritási Alap 2022 című pályázati felhívás keretein belül a *Családon belüli erőszak áldozatai számára lakhatás biztosítása a II. kerületben* címen pályázatot nyújtson be.

**Felelős:** polgármester

**Határidő:** 2023. február 28.

*A határozati javaslat elfogadása egyszerű többségű szavazati arányt igényel.*

1. A Képviselő-testület kötelezettséget vállal, hogy a Főváros Szolidaritási Alap 2022 című pályázaton a …. /2023.(II.28.) határozat alapján 18.000 E Ft-ot biztosít a tartalékok között az Önkormányzat 2023. évi költségvetésében.

**Felelős:** polgármester

**Határidő:** 2023. február 28.

*A határozati javaslat elfogadása minősített többségű szavazati arányt igényel.*

1. A Képviselő-testület úgy dönt, hogy felhatalmazza a Polgármestert a pályázathoz kapcsolódó együttműködési megállapodások - az esetlegesen szükségessé váló technikai jellegű módosításokat követő - aláírására.

**Felelős:** polgármester

**Határidő:** 2023. február 28.

*A határozati javaslat elfogadása egyszerű többségű szavazati arányt igényel.*

Előterjesztés melléklete: Pályázati felhívás

1. sz. határozati javaslat mellékletei: Együttműködési megállapodások

**Budapest, 2023. február 28.**

  **Örsi Gergely**

 polgármester